《山居二首寄朝中故旧》
宋代·谢直

苒苒年华渐向西，可能回脚下涂泥。
静收营虑远书卷，少有工夫入菜畦。
洁甚水蒲边白鸟，翩然风柳下黄鹂。
犹嫌宿处闻鸡犬，更待移深过虎蹊。
造化涵洪靡不容，近分一谷著愚公。
地因沙涨偏竹宜，山为岩多却碍松。
夜静图书天晓睡，腊寒薪火暑天风。
独惭道学工夫浅，却比先师不屡空。

作者简介：谢直，一名希孟，字古民，号晦斋，黄岩（今属浙江）人。孝宗淳熙十一年（一一八四）进士。历太社令，大理司直（《嘉定赤城志》卷三三）。宁宗嘉定十五年（一二二二）由添差嘉兴府通判罢（《宋会要辑稿》职官七五之三一）。清光绪《黄岩县志》卷二○有传。今录诗十七首。